|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_. augustā** |  **Nr. GND/2025/** |
|  |  **(protokols Nr. )** |

**Par projekta “Daudzdzīvokļu dzīvojamās mājas būvniecība Malienas ielā 4, Gulbenē” īstenošanu**

Gulbenes novada attīstības programmas 2025.-2030.gadam Investīciju plānā 2025.-2027.gadam ir noteikta ilgtermiņa prioritāte “IP3. Kultūras telpas attīstība un dzīves vides kvalitāte” un vidējā termiņa prioritāte ”VTPK4. Mājokļu kvalitāte un vides labiekārtojums”, rīcības virziens “RVK4.1. Dzīvojamais fonds”.

Gulbenes novada pašvaldība vēlas būvēt 48 dzīvokļu dzīvojamo māju sociāli mazaizsargāto personu vajadzībām. Plānots, ka šī māja atradīsies Malienas ielā 4, Gulbenē.

Projektu plānots realizēt Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" ietvaros.

Atbilstoši Ministru kabineta 2023. gada 19. septembra noteikumu Nr. 538 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" īstenošanas noteikumi" 33. punktam, maksimāli pieejamais Eiropas Reģionālās attīstības fonda (turpmāk - ERAF) finansējums ir noteikts **92565 EUR** vidēji par vienu uzbūvēto dzīvokli. Projektā paredzēts uzbūvēt 48 dzīvokļus Gulbenē, Malienas ielā 4. Līdz ar to projekta izmaksas ir plānotas **5 227 200,00** EUR (pieci miljoni divi simti divdesmit septiņi tūkstoši divi simti euro 00 centi) (tajā skaitā PVN), kur ERAF daļa veidos **4 443 120,00** EUR (četri miljoni četri četrdesmit trīs tūkstoši simts divdesmit *euro*, 00 centi) jeb 85 %, bet Gulbenes novada pašvaldības daļa veidos **784 080,00** EUR (septiņi simti astoņdesmit četri tūkstoši astoņdesmit euro 00 centi), jeb 15% no kopējām izmaksām.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Finanšu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_\_ (\_\_\_\_), "Atturas" – \_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT projekta “Daudzdzīvokļu dzīvojamās mājas būvniecība Malienas ielā 4, Gulbenē” īstenošanu, projekta apstiprināšanas gadījumā.
2. UZDOT Gulbenes novada Centrālās pārvaldes Finanšu nodaļai nepieciešamo līdzfinansējumu **784 080,00** EUR (septiņi simti astoņdesmit četri tūkstoši astoņdesmit euro 00 centi) (tajā skaitā PVN) apmērā nodrošināt ņemot aizņēmu Valsts kasē.
3. Par projekta iesniegšanas dokumentācijas izstrādes organizēšanu un projekta īstenošanu tā apstiprināšanas gadījumā atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs N.Mazūrs

Zelčs, +371 64473229

matiss.zelcs@gulbene.lv

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU